شەفەق نیوز/ نوری مالکی سەرۆک هاوپەیمانی دەوڵەت یاسا، ئمڕوو سێشەممە، راگەیان ک سەرۆک وەزیران راسپێردراگ داوای کاندید بڕیگ وەزیرەیل ئەرا حوکمەت هاتگ لەلی کردگە، وئه‌ویش رەت ئی داوا کردیە.مالکی لە بەیاننامەیگ ك رەسیە شەفەق نیوز وت: ئاسۆی راگەیانن قسەیل بی بەرپرس وخەوەرەیل نا راس، لە باوەت دروسکردن حوکمەت فره‌ دوینێد، وتیش ئیمە وه‌ل ئەوکانەو رەنج گەورایگ کیشایمنە، وهیمان هەوڵ دەیمن ئەرا دروستكردن حوکمەتیگ پاوه‌جی تا نوینەر راستەقینەی بەرژەوەنیەیل عیراق،بوود و كابینه‌گه‌ی وه‌ تواناو پیشه‌ییانه‌ له‌ وەرانوەر قەیرانەیل بوسێ . وتیش؛ هاوپەیمانی دەوڵەت یاسا وەردەوامە وەگەرد هاوبەشەیلی ئەرا سه‌قام ئی کار سەختە، وەلی ئیمە کەسیگ کاندید نەکردیمنە ئەرا هویچ وزارەتیگ، هه‌رچه‌ن برای راسپێردراگمان داوای بەشداری وە کانیدکردن لەلیمان کرد، وەلی ئیمە رەتی کردیمنەو، وە ئاشکرا وتیمن ک ئەوەی لامان گرنگە حوکمەتەگە وە هێز بود وتوانای بەرپرسی دەستوری بیاشتوود و وزارەتیش لە لامان گرنگ نیە وەگورەی گرنگی مه‌زرانن کابینە وزارەتیەگان.
